ห่มผ้าพระประธานวัดพิชัยญาติ
เฟซบุ๊ก วัดพิชยญาติการามวรวิหาร,พระครูวิศิษฎ์สรการ ผู้ช่วยเจ้าอาวาสวัดพิชยญาติการามวรวิหาร หรือวัดพิชัยญาติ กล่าวว่า นับตั้งแต่สร้างวัดพิชยญาติการามเมื่อปี 2368 ปัจจุบันเป็นเวลากว่า 190 ปีแล้ว ยังไม่เคยมีการห่มผ้าหลวงพ่อพระประธาน (หลวงพ่อสมปรารถนา) มาก่อน ทางวัดจึงจัดพิธีห่มผ้าหลวงพ่อพระประธานขึ้นเป็นครั้งแรก กำหนดจัดพิธีเดือนละครั้ง พุทธศาสนิกชนที่ร่วมงานจะได้ร่วมถวายมหาสังฆทาน แห่ผ้าห่มหลวงพ่อพระประธานรอบพระอุโบสถ 3 รอบ จากนั้นเข้าสู่พระอุโบสถ กล่าวคำถวายผ้าห่ม และถวายผ้าห่ม ทั้งนี้ การจัดพิธีดังกล่าวเพื่อถวายเป็นพุทธบูชา ถวายเป็นพระราชกุศลแด่พระบาทสมเด็จพระเจ้าอยู่หัว ในโอกาสมหามงคลทรงพระเจริญพระชนมพรรษา 88 พรรษา 5 ธ.ค.2558 นอกจากนี้ทางวัดยังจัดอุปสมบทหมู่ ถวายเป็นพระราชกุศลแด่พระบาทสมเด็จพระเจ้าอยู่หัว วันที่ 27 พ.ย.-11 ธ.ค.นี้ พุทธศาสนิกชนที่สนใจเข้าร่วมทั้ง 2 พิธีดังกล่าว สอบถามโทร.08-9039-5123, 0-2438-1737, 0-2438-1738 หรือหากสนใจร่วมทำบุญห่มผ้าหลวงพ่อพระประธาน ร่วมทำบุญได้ที่ ธ.ไทยพาณิชย์ บัญชีวัดพิชยญาติการาม เลขที่บัญชี 037-254479-8.
พระครูวิศิษฎ์สรการ ผู้ช่วยเจ้าอาวาสวัดพิชยญาติการามวรวิหาร หรือวัดพิชัยญาติ กล่าวว่า นับตั้งแต่สร้างวัดพิชยญาติการามเมื่อปี 2368 ปัจจุบันเป็นเวลากว่า 190 ปีแล้ว ยังไม่เคยมีการห่มผ้าหลวงพ่อพระประธาน
วัดพิชัยญาติ,วัดพิชยญาติการามวรวิหาร,ห่มผ้าหลวงพ่อพระประธาน,หลวงพ่อสมปรารถนา,พิธีห่มผ้าหลวงพ่อพระประธาน,ข่าว,ไทยรัฐออนไลน์,ข่าวการศึกษา